রাউজান মুক্তিযোদ্ধা সংসদের সাংগঠনিক কমান্ডার নুরুল আজিম বলেন, ‘১৯৭১ সালে সাকা চৌধুরী তার দোসরদের বিরুদ্ধে যুদ্ধ করে জয়ী হয়েছি। তবে তাকে আমরা বারবার মারতে চেয়েও সেটি পারিনি। তবে স্বাধীনতার ৪৪ বছর পর হলেও জননেত্রী শেখ হাসিনার নেতৃত্বে আমরা জীবিত থাকতে এই্ কুখ্যাত যুদ্ধাপরাধীর গলায় ফাঁসির রশি দেখতে পাচ্ছি। এটাই আমাদের অনেক বড় সান্তনা। এই যুদ্ধাপরাধীর দাফন যদি রাউজানে দেয়া হয় তাহলে তার হাতে নির্যাতিত শহীদদের আত্মা কষ্ট পাবে। তাই আমরা মুক্তিযোদ্ধারা সাকা চৌধুরীর লাশ প্রতিহত করব।’ তার এই সিদ্ধান্তের সাথে একাত্মতা জানিয়েছেন রাউজান উপজেলা মুক্তিযোদ্ধা সংসদের কমান্ডার আবু জাফর চৌধুরীও।